ພວກແມ່ຍິງ ສຫລ ສະຫຼອງ ວັນສະເໝີພາບ ໃນວັນອາທິດ ມື້ອື່ນນີ້
ການສະເຫຼີມສະຫຼອງ ວັນສະເໝີພາບ ຂອງພວກແມ່ຍິງ ໃນວັນອາທິດ ມື້ອື່ນນີ້ ແມ່ນຂີີດໝາຍ ຄົບຮອບ 98 ປີ ໃນການອະນຸຍາດ ໃຫ້ພວກແມ່ຍິງ ປ່ອນບັດໄດ້ ຢູ່ໃນສະຫະລັດ.
ວັນແຫ່ງຄວາມສະເໝີພາບຂອງແມ່ຍິງໃນວັນອາທິດມື້ອື່ນນີ້ ຈະແມ່ນວັນຄົບຮອບປີທີ 98 ຂອງບົດແກ້ໄຂລັດຖະທຳມະນູນ ຂໍ້ທີ 19 ຊຶ່ງໃຫ້ສິດແກ່ພວກແມ່ຍິງ ໃນການປ່ອນ ບັດລົງຄະແນນສຽງ ຢູ່ໃນສະຫະລັດ ນັບຕັ້ງແຕ່ນັ້ນມາ ພວກແມ່ຍິງກໍໄດ້ພາກັນໄປປ່ອນບັດ ລື່ນພວກຜູ້ຊາຍ ເປັນຈຳນວນ ຫຼວງຫຼາຍ ໃນປີ 2016 ຜ່ານມານີ້ ລາຍງານແຈ້ງວ່າ ມີພວກແມ່ຍິງ 73 ລ້ານ 7 ແສນຄົນ ໄດ້ພາ ກັນໄປປ່ອນບັດ ທຽບໃສ່ພວກຜູ້ຊາຍ 63 ລ້ານ 8 ແສນຄົນ ອີງຕາມຂໍ້ມູນສູນກາງສຳ ລັບແມ່ຍິງອາເມຣິກັນ ທີ່ພົວພັນໃນການເມືອງ ຫຼື CAWP ແຕ່ແນວໃດກໍຕາມ ອຸບປະສັກແມ່ນຍັງມີຢູ່ ໃນຂະນະທີ່ພວກແມ່ຍິງ ມີໜ້າເພີ້ມຂຶ້ນຢ່າງຫຼວງຫຼາຍໃນການໄປປ່ອນບັດຂອງພວກ ເຂົາເຈົ້າໃນຮອບຫຼາຍໆທົດສະວັດຜ່ານມາ ແຕ່ການສຶກສາສະແດງໃຫ້ເຫັນວ່າ ພວກ ເຂົາເຈົ້າຍັງມີໜ້າບໍ່ພຽງພໍ ໃນຫຼາຍໆຂົງເຂດວຽກງານ ຮວມທັງ ໃນລັດຖະບານ ວິຊາ ຊີບດ້ານເທັກນິກ ແລະໂລກຂອງບັນດາບໍລິສັດ ຂໍ້ມູນຈາກສະຫະພັນສະພາ ລະຫວ່າງປະເທດ ຫຼື IPU ສະແດງໃຫ້ເຫັນວ່າ ມີສະມາ ຊິກສະພາທີ່ເປັນແມ່ຍິງ ປະມານ 1 ໃນທຸກ 4 ຄົນໃດ ຢູ່ໃນທົ່ວໂລກ ສຳລັບສະຫະລັດແລ້ວ ແມ່ຍິງປະກອບເປັນພຽງແຕ່ 25 4 ເປີເຊັນ ຂອງສະມາຊິກສະ ພາປະຈຳລັດ ແລະເປັນພຽງແຕ່ 20 ເປີເຊັນ ຂອງລັດຖະສະພາສະຫະ ລັດ ອີງຕາມຂໍ້ ມູນຂອງກຸ່ມຈັດຕັ້ງແມ່ຍິງແຫ່ງຊາດຂອງພັກເດໂມແຄຣັດ ສ່ວນຢູ່ໃນໂລກຂອງບໍລິສັດຕ່າງໆນັ້ນ ໃນໝູ່ບັນດາບໍລິສັດ ທີ່ປະກອບເປັນກຸ່ມ S&P 500 ມີພຽງແຕ່ 25 ບໍລິສັດ ຫຼື 5 ເປີເຊັນເທົ່ານັ້ນ ທີ່ມີແມ່ຍິງເປັນຜູ້ນຳພາ